Puhuja: Anna-Maja Henriksson
Puolue: r
Päivämäärä: 2018-04-12 Arvoisa puhemies! Suomella on ollut kunnia toimia Pohjoismaiden neuvoston puheenjohtajamaana sekä juhlia 100 vuoden itsenäisyyttä vuonna 2017, jonka toimintakertomusta me nyt tänään käsittelemme. Vapaa liikkuvuus on jo vuodesta 1952 ollut Pohjoismaitten päämäärä. Tämän päivän pohjoismaisen rajaestetyön tavoitteena on poistaa vapaan liikkuvuuden esteitä Pohjoismaiden välillä. Työntekijöiden ja yritysten mahdollisuudet liikkua yli rajojen edistävät talouskasvua ja työllisyyttä sekä Suomessa että koko Pohjolassa. On hienoa, että Suomen puheenjohtajuusvuonna nostettiin rajaestetyö, rajaesteiden purkamisen tärkeys pohjoismaisen liikkuvuuden kannalta ja rajaestetyön organisointi valokeilaan. Tätä työtä pitää nyt vain jatkaa. Tiedämme, että erityisesti elinkeinoelämä on todennut, että taloudellinen kasvu voisi olla valtavaa, jos rajaesteitä pystyttäisiin poistamaan vielä tehokkaammin, ja tiedämme myös, että vapaa liikkuvuus yksityishenkilöille on vain positiivista. Yhä enemmän ja enemmän liikumme Pohjoismaitten välillä. Tänä päivänä on hyvin yleistä, että nuoret lähtevät jossain vaiheessa opiskeluaan tai valmistuttuaan johonkin toiseen Pohjoismaahan ainakin vähäksi aikaa kokemaan työelämää siellä tai muuten olemaan mukana siellä jonkun yliopiston tai korkeakoulun toiminnassa. Eli sujuva liikkuvuus tukee meitä kaikkia. Rajaesteistä puheen ollen digitaalinen tunnistautuminen voisi monessa tapauksessa olla ratkaisuna monelle olemassa olevalle rajaesteelle. Pohjoismaitten neuvoston keskiryhmän, johonka myös RKP kuuluu, yhteispohjoismaisesta sähköisestä tunnistautumisesta on saanut laajan tuen pohjoismaisilta hallituksilta, ja tämä ehdotus tulee oikeastaan RKP:ltä, sen kautta keskiryhmältä. Nyt viime kokouksessa elikkä tiistaina hyvinvointivaliokunta kokoontui, ja voin ilokseni todeta, että yli maarajojen, yli puoluerajojen löytyi valtava tuki tälle hankkeelle, ja se on hienoa nähdä. Ehdotusta yhteispohjoismaisen e-ID:n käyttöönotosta käsiteltiin siis Akureyrissä tässä valiokunnassa, ja nyt olemme saaneet ministerineuvostolta vastauksen, ja ministerineuvosto tukee tätä hanketta täysin. Nyt tällä hetkellä tilanne on se, että on olemassa virkamiestyöryhmä, jossa asiaa nyt ajetaan eteenpäin, ja hienoa olisi, jos saisimme nyt lähivuosina nähdä, että myös tässä asiassa Pohjoismaat voivat näyttää suunnan, voivat saada aikaiseksi sellaisen e-tunnistautumisen, sellaisen e-identiteetin tavallaan meille kaikille, että meidän on helppo liikkua Pohjoismaissa, helppo tehdä vuokrasopimuksia, helppo tehdä pankin kanssa pankkitilin avaamisia ja niin edelleen, koska nämä esteet ovat juuri ne, jotka vaikeuttavat ihmisten arkipäivää tänä päivänä Pohjoismaissa. Eli tässä asiassa Suomella on ollut tärkeä rooli. Sitten on paljon muita asioita, joissa me pystymme edelleen olemaan etupenkillä, kun ajetaan pohjoismaista yhteistyötä eteenpäin. Tässä on pidetty hyviä puheenvuoroja, esimerkiksi edustaja Kanervan puheenvuoro oli aivan erinomainen. Pystymme tekemään enemmän yhdessä, kun on kyseessä yhteistyö sekä puolustuksen osalta että yhteisten työmarkkinoitten kasvattamisen ja liikkuvuuden edistämisen Vi har alltså ett mycket bra år bakom oss. Finland hade hand om ordförandeskapet i Nordiska rådet på ett framgångsrikt sätt. Nu är det roligt att se att mittengruppens initiativ om den så kallade e-identifikationen går framåt med stora steg, en stor förståelse, ett stort stöd från alla länder över alla partigränser, och Norden kan faktiskt i den här frågan visa att man är föregångare. Vi ska fortsätta med det jobbet, och jag tar också själv